 



U okviru Erasmus+ projekta, Ključna aktivnost 1 u području strukovnog obrazovanja i osposobljavanja koji se vodi pod brojem 2023-1-HR01-KA121-VET-000113361, a pod radnim nazivom „Dobri primjeri prakse: usvoji, uvježbaj, primijeni“ Industrijsko-obrtnička škola raspisuje

**INTERNI NATJEČAJ**

 **za prijavu učenika i nastavnika za sudjelovanje u projektu i mobilnosti Frankfurt na Majni, Njemačka od 19. veljače do 1. ožujka 2024.**

Broj sudionika mobilnosti je **22 učenika (4 učenika zanimanja automehaničar, 4 učenika instalater grijanja i klimatizacije, 4 učenika zanimanja vodoinstalater, 4 učenika zanimanja stolar, 2 učenika iz zanimanja CNC operater, 2 učenika iz zanimanja strojobravar , 2 učenika iz zanimanja elektromehaničar).** Troje učenika ispod crte s najvećim ukupnim brojem bodova bez obzira na zanimanje će također sudjelovati u pripremama prije puta kao osiguranje u slučaju da netko od odabranih učenika odustane ili se razboli.

Financiranje učenika se vrši iz proračuna projekta.

Za mobilnost se mogu prijaviti

1. Učenici:

* 1., 2. i 3. razred zanimanja CNC OPERATER
* 2. razred zanimanja STROJOBRAVAR
* 1., 2. i 3. razred zanimanja INSTALATER GRIJANJA I KLIMATIZACIJE
* 1.,2 i 3. razred zanimanja VODOINSTALATER
* 1., 2. i 3. razred zanimanja AUTOMEHANIČAR
* 1.,2. i 3. razred zanimanja ELEKTROMEHANIČAR
* 1.,2. i 3. razred zanimanja STOLAR
* prednost imaju učenici 2. i 3. razreda, 1.razred se uzima u razmatranje isključivo u nedostatku prijava učenika koji pohađaju 2. i 3. razred

2. Nastavnici strukovnih predmeta/opće obrazovnih predmeta koji predaju u tim razrednim odjelima ili većini učenika

**Obveze učenika koji sudjeluju u projektu biti će:**

* redovito pohađanje jezičnih priprema
* redovito pohađanje kulturoloških priprema
* redovito pohađanje strukovnih priprema
* provesti što kvalitetniju diseminaciju projekta (rješavanje upitnika nakon povratka s mobilnosti, prezentiranje prakse na mobilnosti na satu razrednika)
* redovito vođenje dnevnika praktične nastave za vrijeme mobilnosti (što radim, kako radim, zašto radim)

**Obveze nastavnika u pratnji su:**

* **pratnja učenicima** na putu od Hrvatske do mjesta održavanja mobilnosti te natrag, i unutar mjesta mobilnosti (do i od lokacije gdje se izvodi strukovno usavršavanje ili kulturološke aktivnost)
* **nadzor** u mjestu boravka učenika tijekom **mobilnosti**
* **osigurati** da svi sudionici izvršavaju svoje obveze sukladno ugovoru o mobilnosti
* nastavnik u pratnji će osim logistike u svakodnevnim situacijama biti i dio **procesa mentoriranja učenika i praćenja njihovog rada,** jer će **obilaziti učenike** na praksi i evidentirati s mentorima zapažanja
* nastavnik će u s učenicima razmatrati stručna zapažanja koja su stekli toga dana i bilježiti dojmove te **kontrolirati dnevnik praktične nastave** kako bi mogli prenijeti stečeno znanje i iskustvo učenicima i kolegama nastavnicima u Hrvatskoj kada se vrate te **izraditi zajednički materijal** za diseminaciju i sudjelovanje u diseminaciji
* **pomoći koordinatoru projekta** u organizaciji i obavljanju kulturoloških, stručnih i jezičnih priprema, sudjelovanje u organizaciji i održavanju **sastanka s grupom te roditeljskih sastanaka, kreiranje dokumenata i prikupljanje dodatnih podataka o učeniku (broj bankovnih računa, OIB učenika, datum rođenja za osiguranje, put, europska iskaznica zdravstvenog osiguranja…)**
* **izraditi plan** aktivnosti stručne prakse tj. odrediti **skupove ishoda učenja** (u dogovoru sa strukovnim nastavnicima koji predaju u navedenim razrednim odjelima) koji će odgovarati vremenu provedenom na mobilnosti

Natječaj je otvoren do **26. siječnja 2024. do 12:00 sati**, a kriteriji za odabir te postupak prijave i upute su objavljene na stranicama škole pod Projekti ≫ AKREDITACIJA ZA STRUKOVNO OBRAZOVANJE ≫ „Dobri primjeri prakse: usvoji, uvježbaj i primijeni“

Nakon objave rezultata rok žalbe je 96 sati od objave rezultata natječaja. Žalbe se mogu slati u elektronskom obliku na mail: ioserasmus00@gmail.com

Ravnatelj:

Goran Horvat, dipl. ing.

U Virovitici, 19. siječnja 2024.